Euroopa Kohtu (viies koda) 29. juuni 2011. aasta määrus - adp Gauselmann GmbH versus Siseturu Ühtlustamise Amet (kaubamärgid ja tööstusdisainilahendused)
(kohtuasi C-532/10 P)1
(Apellatsioonkaebus - Ühenduse kaubamärk - Määrus (EÜ) nr 40/94 - Artikli 8 lõike 1 punkt b - Segiajamise tõenäosus - Kujutismärk Archer Maclean's Mercury - Siseriikliku sõnamärgi Merkur omaniku vastulause)
Kohtumenetluse keel: inglise
Pooled
Apellant: adp Gauselmann GmbH (esindaja: abogada P. Koch Moreno)
Teine menetlusosaline: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)
Ese
Apellatsioonkaebus Üldkohtu (seitsmes koda) 9. septembri 2010. aasta otsuse peale kohtuasjas T-106/09: adp Gauselmann vs. Siseturu Ühtlustamise Amet, millega Üldkohus jättis rahuldamata klassidesse 6, 9, 28, 35, 37, 41 ja 42 kuuluvate kaupade ja teenuste jaoks registreeritud siseriikliku sõnamärgi "Merkur" omaniku tühistamishagi Siseturu Ühtlustamise Ameti esimese apellatsioonikoja 12. jaanuari 2009. aasta otsuse R 1266/2007-1 peale, millega jäeti rahuldamata kaebus vastulausete osakonna otsuse peale lükata tagasi hageja vastulause kujutismärgi "Archer Maclean's Mercury" klassidesse 9, 16 ja 28 kuuluvatele kaupadele registreerimise peale - Määruse (EÜ) nr 40/94 artikli 8 lõike 1 punkti b (nüüd määruse (EÜ) nr 207/2009 artikli 8 lõike 1 punkt b) rikkumine - Segiajamise tõenäosus - Hindamiskriteeriumid
Resolutsioon
1.    Jätta apellatsioonkaebus rahuldamata.
2.    Jätta kohtukulud adp Gauselmann GmbH kanda.
____________
1 -
2 - ELT C 38, 5.2.2011.